tomron87/hebrew-wikipedia-sentences-corpus huggingface dataset:
ב-9 במרץ 2021, רשות השידור האזרית אישרה באופן רשמי כי אפנדי תמשיך לייצג את אזרבייג'ן באירוויזיון 2021. ב-11 במרץ 2021 שוחרר הטיזר לשיר "Mata Hari".
ב-18 במאי 2021, ביצעה אפנדי את השיר בחצי הגמר של התחרות, ובתום ההצבעות, הגיעה למקום השמיני עם 138 נקודות.
ב-22 במאי, בגמר התחרות, הגיעה אזרבייג'ן למקום ה-20 עם 65 נקודות.
Strana הוא אחד מערוצי הספורט של חברת האחזקות Match!
(המחזיקה גם בבעלות על ערוץ Match TV ורשת Match Premier), שהחל לשדר ב-1 בספטמבר 2009, בתחילה כפרויקט של מהדורת הספורט של רשת NTV-Plus ולאחר מכן עבר הערוץ לבעלות גזפרום-מדיה.
בשלב הראשוני של עבודתו, המטרה העיקרית של הערוץ הייתה לפרסם את חבילות הספורט בתשלום של NTV-Plus, ששווקה בשם Sport Plus.
הערוץ הראה את כל מה שניתן היה לראות בערוצי טלוויזיה ספורט אחרים בהפקת חברת הטלוויזיה עצמה.
הערוץ שידר אירועי ספורט גדולים בענפי כדורגל, הוקי, כדורסל, רוגבי, החלקה אמנותית, אגרוף, שחייה, כדורעף, ביליארד וענפים אחרים.
עד סתיו 2015 שידרו בספורט פלוס תוכניות שהופקו על ידי מנהלת ערוצי הטלוויזיה הספורטיביים של NTV-Plus (כולל כאלה שניתן היה לראות בערוצים אחרים), כמו תוכנית "מועדון כדורגל" ואחרים.
כמו כן, במרווח של 3–4 שעות, שודרו מהדורות חדשות עם מגישים באולפן.
עד שנת 2015 NTV-Plus היה השדרן המרכזי של תחרויות יוקרתיות שהתקיימו ברוסיה: אליפות רוסיה בכדורגל, משחקי המועדונים הרוסים בגביעי כדורגל אירופיים, יורוליג, ליגת האלופות בכדורעף, הגרנד פרי.
בהחלקה אמנותית "גביע רוסיה", טורניר הטניס "אליפות סנקט פטרבורג הפתוחה" ומשחקי בית של טניסאים רוסים בגביע דייוויס וגביע הפדרציה.
לאחר המעבר לידי חברת האחזקות Match, עבר הכיוון מחדש של הערוץ לשידור תחרויות רוסיות, כמו ליגת הכדורגל הלאומית, ליגת VTB, אליפות רוסיה בכדורעף, כדוריד וקטרגל, כמו גם ענפי ספורט שאינם זוכים לתשומת הלב הקבועה של הצופים: ביליארד, מרוצי מכוניות, ריקודים ספורטיביים וענפים אחרים.
בשנת 2019, הודיעה אחזקת גזפרום-מדיה כי תגדיל את מספר השידורים של תחרויות מקומיות, ותקדיש תשומת לב מיוחדת לספורט הילדים.
בנוסף הערוץ מהווה לגוף השידור המרכזי של טורניר הכדורסל שבחסות התאחדות הכדורסל הרוסית.
Arena הוא ערוץ טלוויזיה ספורטיבי רוסי.
אחד מערוצי הטלוויזיה הראשונים שהופקה על ידי חברת הטלוויזיה והרדיו הממלכתית הכל-רוסית בפורמט טלוויזיה בהבחנה גבוהה, הוא היה חלק מחבילת הערוצים של חברת הטלוויזיה והרדיו הכל-רוסית.
שידור המבחן החל ב-10 באוגוסט 2010, השידור המלא החל ב-14 באוגוסט 2010 והיה ערוץ הטלוויזיה המרכזי במדינה.
ב-13 באוגוסט 2011 עבר הערוץ לשידור מסביב לשעון.
מאז אוקטובר 2015 מותג מחדש ונכלל כערוץ באחריות חברת גזפרום-מדיה הולדינג.
Igra הוא ערוץ טלוויזיה ספורטיבי רוסי, שהחל את שידוריו בשם "ספורט-2" ב-4 באפריל 2011 בשעה 12:00. ב-13 באוגוסט 2012 שונה השם ל"ספורט".
השידור הורכב משידורים בלעדיים וגם משידורים נוספים, שהוצגו בתחילה בערוץ הטלוויזיה רוסיה-2, הערוץ היווה חלק מחבילת הערוצים של חברת הטלוויזיה והרדיו הממלכתית הכל-רוסית, ובאוקטובר 2015 הועבר לידי חברת Gazprom-Media Holding.
ב-25 בינואר 2016 שונה שם הערוץ לשמו הנוכחי.
במרץ 2011 אישר דמיטרי מדניקוב, סמנכ"ל VGTRK והעורך הראשי של ערוץ הטלוויזיה רוסיה 2, בשיחה עם כתב Sports.ru ולדיסלב וורונין כי בעתיד הקרוב ערוץ הטלוויזיה החדש ספורט-2 יתחיל לפעול, בו ניתן יהיה לצפות בתוכניות ספורט המוקדשות לענפי ספורט שונים.
חלק מהתוכניות של ערוץ ספורט-2 ואז רשת "ספורט", הופיעו במקור בערוץ אחר של VGTRK: רוסיה-2 (שכללה את מהדורת הספורט "וסטי ספורט" והתכנית Football.ru).
ב-13 באוגוסט 2012, הערוץ שינה את שמו מ"ספורט-2" ל"ספורט", גם שינה מעט את הלוגו, והסיר את הריבוע האדום עם המספר "2" שנכלל בעבר בסמל הערוץ.
באוקטובר 2015, ערוץ הטלוויזיה עבר לשליטת גזפרום-מדיה הולדינג והפך לחלק מרשת Match TV.
במהלך הכנת העסקה הוכרז כי NTV-Plus מתכננת למתג מחדש את ערוצי הספורט.
ב-1 בנובמבר 2015 עבר הערוץ לפורמט השידור 16:9. ב-25 בינואר 2016 שונה שם ערוץ הטלוויזיה לשמו הנוכחי והחל לשדר בגרסת HDTV.
כדורגל: ליגת הכדורגל הלאומית (1-3 משחקים מדי מחזור) גביע רוסיה (החל משלב 1/16 גמר), גביע חבר המדינות
כדורסל: ליגת VTB (1-3 משחקים במחזור), יורוקאפ, יורוליג
כדורעף: אליפות וגביע רוסיה (משחק אחד למחזור)
בנדי: אליפות רוסיה (משחק אחד למחזור)
הוקי קרח: VHL (משחק אחד למחזור), KHL (2 משחקים למחזור)
החלקה אמנותית: גרנד פרי, אליפות אירופה, אליפות העולם
מזחלות וסקלטון: גביע העולם, אליפות העולם
סקי: גביע העולם (מספר שלבים), אליפות העולם
רוגבי: גביע העולם, אליפות אירופה
מרוץ מכוניות: RSKG, פורמולה 4 של מרוצי SMP
Maxar Technologies היא חברה בתחום תעשיית החלל.
מטה החברה ממוקם בפאלו אלטו והיא נמצאת בבעלות מלאה של Advent International ממאי 2023
חברת MDA הוקמה בשנת 1969 והחלה לפעול בתחום החלל.
החל משנת 2000 היה לה קושי לזכות במכרזים ממשלתיים בארצות הברית בגלל בעלות זרה.
ניסיון מכירה ל-Alliant Techsystems נבלם על ידי ממשלת קנדה.
בשנת 2012 היא רכשה את SSL.
בשנת 2020 חברת ההשקעות הקנדית Northern Private, רכשה את MDA מ-Maxar Technologies תמורת 765 מיליון דולר.
בשנת 2021 MDA הונפקה בבורסה לניירות ערך בטורונטו.
החברה הוקמה בשנת 1992 במטרה להיכנס לתחום לווייני חישה מרחוק.
הלוויין הראשון שוגר בשנת 1999.
בשנת 2017 הוסכם על מכירת החברה ל-MDA הקנדית, וב-5 באוקטובר 2017 הוכרז על הקמת Maxar Technologies.
בעקבות הקמת החברה היא נרשמה בארצות הברית ומניות שלה נרכשו בניו יורק ובטורונטו.
בשנת 2020 נרכשה חברת Vricon המתמחה בעיבוד מידע בתלת-ממד, שמתקבל מלוויינים.
בשנת 2022 החברה נרכשה על ידי Advent International תמורת 6.4 מיליארד דולר ומניותיה נמחקו מבורסה לניירות ערך.
זמן קצר לאחר השלמת הרכישה חברה פוצלה ל-2 יחידות Maxar Space Systems ו-Maxar Intelligence.
בשנת 2024 החל שיגור לוויינים מסדרה WorldView Legion.
בשנת 2025 הוכרז על מיתוג מחדש של היחידות תחת שמות Lanteris שמתמחה בייצור לוויינים ו-Vantor שמבוססת על הפעלת לוויינים ועיבוד מידע.
DigitalGlobe - מתמחה בלווייני חישה מרחוק
SSL - מתמחה בבניית לוויינים וחלליות
VRICON - מתמחה בעיבוד מידע שמתקבל מלוויינים
Radiant Solutions - מתמחה בעיבוד מידע שמתקבל מלוויינים
May (בעברית: מיי) הוא סרט אמריקאי משנת 2002 שנכתב ובוים על ידי וזהו פרויקט הביכורים שלו.
בסרט מככבים , ג'רמי סיסטו, אנה פריס ו.
עלילת הסרט עוקבת אחר אישה בודדה שחוותה ילדות טראומתית, ובמאמצה לרכוש לעצמה חברים.
הסרט נחשב לכישלון מבחינה קופתית, אך זכה לביקורות מעורבות ונחשב לסרט פולחן.
מיי קנדי היא סייעת לווטרינר שסבלה מבריונות בילדותה בעקבות עין עצלה.
"חברתה היחידה" של מיי היא בובה המוצגת בתוך תיבה מזכוכית לה מיי קוראת סוזי, אותה אמה של מיי הכינה לה ליום הולדתה עם ההקדשה "אם אינך יכולה למצוא חבר, תעשי לעצמך אחד".
האופטימטריסט של מיי מתקן את העין העצלה שלה, תחילה בעזרת משקפיים ולאחר מכן בעזרת עדשות מגע.
מיי מתחברת למכונאי בשם אדם ומתחילה לצאת איתו.
מיי מקובעת על ידיו של אדם, אותן היא מחשיבה לחלק הכי אטרקטיבי בגופו.
חברתה הלסבית של מיי לעבודה, פולי מציגה משיכה מינית כלפיי מיי.
באחד הימים, מיי רומזת שלפולי יש צוואר יפה.
במהלך פלרטוט, פולי מעניקה למיי חתולת מחמד לה מיי קוראת לופי.
מיי מזמינה את אדם לדירתה, שם הוא מראה לה סרט בשם "ג'ק וג'יל" אותו הוא יצר במהלך לימודיו באוניברסיטה.
הסרט מציג זוג אוהבים שיוצאים ביחד לפיקניק שבו הם אוכלים אחד את השני.
מיי מוקסמת מהקניבליזם שמוצג בסרט.
בזמן שהזוג מתנשק בלהט, מיי נושכת את שפתיו של אדם והן מדממות.
מוטרד ממה שקרה, אדם עוזב את הדירה.
מיי מוציאה את תסכולה על סוזי ולאחר מכן סוגרת אותה בקופסת קרטון.
בהמשך, מיי מתחילה להתנדב בבית ספר לילדים עיוורים, שם היא מתחברת לילדה מופנית בשם פטי, שמכינה למיי מאפרה מחימר.
מתוסכלת מהפרידה מאדם, מיי מתחילה במערכת יחסים מינית עם פולי.
מיי שומעת את אדם אומר שהוא שמח להיפטר ממנה.
מתוסכלת, מיי מבקרת את פולי, אך מוצאת אותה ביחד עם אישה אחרת בשם אמברוסיה.
לאחר שלופי מסרבת להתקרב למיי, מיי בכעסה זורקת את המאפרה עליה והורגת אותה.
מיי מתחילה לחוות הזיות בהן סוזי מדברת אליה.
מיי לוקחת את סוזי לבית הספר ומציגה אותה בפני הילדים כחברתה הכי טובה.
הילדים מנסים להוציא את סוזי מתיבת הזכוכית, אך בטעות שוברים אותה ופוצעים את עצמם ואת מיי.
מיי העצובה חוזרת לביתה ביחד עם סוזי ההרוסה.
יום למחרת, מיי פוגשת גבר פאנק ששואל אותה אם היא רוצה לאכול ממתקים ביחד איתו.
מיי מסכימה ומחמיאה לגבר על הקעקוע בזרועו.
בביתה של מיי, הגבר מוצא את גופתה של לופי במקרר ומכנה את מיי "מוזרה".
תחת התקף פסיכוטי, מיי דוקרת את הגבר בראשו.
לאחר שהיא מהרהרת על החוויה, מיי מסיקה שהיא צריכה עוד "חלקים".
בערב ליל כל הקדושים, מיי מתחפשת לבובה שדומה לסוזי.
מיי מעמידה פנים שהיא נורמלית והולכת לביתה של פולי, שם היא משספת את גרונה עם אזמל.
כשאמברוסיה מגיעה, מיי דוקרת אותה.
לאחר מכן, מיי הולכת לביתו של אדם, שם הוא נמצא עם בת זוגו החדשה.
שם, מיי רוצחת את אדם וחברתו בעזרת אזמל.
בחזרה בביתה, מיי מעצבת לעצמה "חברה חדשה", בובת סמרטוטים שעשויה מחלקי הגופות של קורבנותיה: זרועותיו של הגבר הפאנק, צווארה של פולי, רגליה של אמברוסיה, ידיו של אדם, אוזניה של בת זוגו ופרוותה של לופי שמשמשת כשיער.
בעזרת החלקים מהמאפרה שהיא ניפצה קודם לכן, מיי חורטת את השם "איימי" על הבובה.
מיי מבינה שלאיימי אין עיניים ולכן היא לא יכולה "לראות" אותה, לכן היא מוציאה מעצמה את העין העצלה שלה ומדביקה אותה לפניה של איימי.
מיי פורצת בבכי ומתחילה לדמם מעיניה, לאחר מכן מתחננת בפניי איימי שתביט בה.
מיי מתמוטטת על המיטה בסמוך לבובה ומחבקת אותה.
לאחר מכן, הבובה קמה לחיים ומלטפת את מיי באמצעות ידיו של אדם.
צ'נדלר ריילי האצ'ט - מיי הצעירה.
ג'רמי סיסטו - אדם סטאבס.
מרלי קנדי - אמה של מיי.
רייצ'ל דייוויד - פטי דייוויד.
נורה זהטנר - בת הזוג החדשה של אדם.
ויל אסטס - שותפו לדירה של אדם.
פסקול הסרט מכיל שירים מקוריים שנוצרו בידי מלהקת "".
מיי הופץ בצורה מוגבלת בבתי קולנוע בצפון אמריקה.
לאחר סיום ההקרנות, הסרט הרוויח 150,227 דולר.
הסרט הרוויח 634,803 מהקרנות מסביב לעולם כנגד תקציב של 1.7 מיליון דולר שהושקעו ביצירתו.
האתר Rotten Tomatoes העניק לסרט ציון של 70% טריות על סמך 69 ביקורות.
האתר Metacritic העניק לסרט ציון של 58/100 על סמך 18 ביקורות.
+טקספרסמקבל הפרסהשחקנית הכי טובההשחקנית הכי טובה
התסריט הכי טובהפרמיירה הכי טובהפסטיבל הסרטים במלאגההשחקנית הכי טובה
במאי הסרט ציין שהסרט "מיי" לא היה קיים אילולא דמות שגילמה השחקנית אמנדה פאלמר בסרט "פישר קינג"..
Matar Judíos (עברית: להרוג יהודים, נהגה "מטאר חודיוס") הוא חג מסורתי כחלק מחגיגות השבוע הקדוש במחוז לאון שבצפון ספרד, במיוחד באזור העיר לאון.
במהלך החגיגות נהוג לשתות לימונדה אלכוהולית אדומה הנקראת "לימונדה ליאונזית" המורכבת בעיקר מלימונדה, יין אדום וסוכרים נוספים.
לחג מוטיבים רבים שיכולים להתפרש כאנטישמיים, לכן הובעו ביקורות רבות על המשך חגיגת החג גם כיום.
בתחילת המאה ה-20, היו מאמצים של העיתונות הספרדית לשנות את השם "מטאר חודיוס".
תומכים בשמירה על השם טוענים שלמסורת העכשווית אין היבטים אנטישמיים והיא תזכורת לעוולות היסטוריות.
הגרסה הנפוצה ביותר של מקורות המסורת היא מההיסטוריון מרגריטה טורס מאוניברסיטת לאון.
עד המאה ה-15, נוצרה טינה נוצרית ליהודים בלאון בגלל חובות, הלוואות ליהודים ואנטישמיות בכלל.
לאחר המוות השחור הטינה שנוצרה הובילה בדרך כלל לאלימות נגד האוכלוסייה היהודית במהלך השבוע הקדוש.
בשנת 1449, האציל הליאונזי סוארו דה קוויניונס היה חייב כסף למלווה יהודי, כדי להימנע מתשלום חובו, קוויניונס גייס את האוכלוסייה הנוצרית נגד היהודים, בהשראת עלילת הדם לפיה היהודים היו אחר לצליבתו של ישו.
ביום חמישי הקדוש וביום שישי הטוב קוויניונס וחבריו תקפו את הרובע היהודי והרגו יהודים רבים, כולל המלווה שאליו היה קוויניונס חייב כסף.
כדי לחגוג את הפוגרום שתו קוויניונס ותומכיו יין.
תיאוריה נוספת היא שבמהלך ימי הביניים, האוכלוסייה הנוצרית המקומית של לאון חיפשה נקמה באוכלוסייה היהודית ברובע היהודי הסמוך לשכונת הומדו, בהשראת עלילות הדם נגד היהודים בספרד.
כדי להסיט את המתפרעים, הרשויות המקומיות התירו מכירת משקאות אלכוהוליים, כולל משקה היין המתובל שזכה לכינוי לימונדה לאונזית.
הפורעים השתכרו והשאירו את היהודים בשלום.
לפי הפדרציה של הקהילות היהודיות של ספרד, השם התייחס להוצאות להורג פומביות של יהודים במשפטי ראווה בימי הפסחא במהלך ימי הביניים.
במהלך חגיגות של תחילת המאה ה-20, החוגגים היו יוצרים דמויות של יהודים ושורפים אותם, תוך כדי שתיית משקאות אלכוהולים שונים, ביניהם הלימונדה הליאונזית.
העיר לאון מקיימת את פסטיבל "Matar Judíos" ביום שישי הטוב כחלק מחגיגות סמנה סנטה.
לא פחות מ-16,000 חוגגים שותים כ-40,000 גלונים של לימונדה לאונזית במהלך החגיגות.
המשקה מוגש במרבית הברים באזור העיר לאון, בין היתר במה שהיה פעם הרובע היהודי של העיר.
שלטים מפרסמים את המשקה ברחבי השכונה, כאשר כמה ברים משתמשים בביטוי כהאשטאג כשהם מפרסמים את המבצעים שלהם ברשתות החברתיות כגאווה במורשת העיר.
על פי המסורת, חוגגים שותים 33 כוסות לימונדה בין "יום שישי של צער" ויום ראשון של חג הפסחא, לזכר הגיל שבו מת ישו.
כחלק ממסורת החג, שתיית הלימונדה מכונה "להרוג יהודים" כאשר אנשים ששותים את הלימונדה אומרים שהם "יוצאים להרוג יהודים", בנוסף הם שואלים אחד את השני "כמה יהודים הרגת?" כאשר המספר הוא ככמות הכוסות שאדם שתה.
ישנן גם חגיגות דומות בערים פונפרדה, אסטורגה, סאגון, ולה מראגטריה שבספרד.
בחלק מהמקומות המקומיים ישתמשו בביטוי, "Salir a matar judíos" - "בואו נלך להרוג את היהודים" - תוך כדי שתיית הלימונדה הליאונזית במהלך השבוע הקדוש.
המסורת נקשרה גם לביטוי הספרדי, "Limonada que trasiego, judío que pulverizo" ("לימונדה אני שותה, את היהודי אני מרסק").בקהילות האוטונומיות של אסטוריאס וקטלוניה, חג המטאר חודיוס (קטלאנית: matar jueus) נחגג בעיקר על ידי ילדים.
למשל, עד שנות ה-50 בג'ירונה ילדים היו יוצאים לרחובות בשבת הקדושה ומרעישים עם סירים, כלי עץ, תופים, שריקות וחצוצרות במסגרת החגיגה.
רשת התרבות היהודית "תרבות ספרד" קראה להפסיק את המסורת; עם זאת, האוכלוסייה הליאונזית הכללית טוענת כי הביטוי אינו וולגרי או אנטישמי וכי הביטויים הנוכחיים של החגיגה אינם השתקפות של רגשות אנטישמיים.
מאיה (Maya) היא תוכנת גרפיקה ממוחשבת מקצועית המשמשת ליצירת גרפיקה או אנימציה תלת-ממדית.
התוכנה פותחה במקור על ידי חברת Alias Systems Corporation אשר נמצאת בבעלות חברת Autodesk החל מ-10 בינואר 2006. התוכנה נמצאת בשימוש רחב היקף בתעשיות הקולנוע והטלוויזיה כמו גם בתעשיות משחקי המחשב והדמיות אדריכליות.
מאיה מכילה כלים רבים עבור מידול תלת-ממדי, יצירת אנימציות, הדמיית ביגוד ושיער, וכדומה.
קוד הליבה של התוכנה כתוב בשפת התכנות ++C.
בתחילה התוכנה הייתה זמינה רק עבור מערכות ההפעלה IRIX.
כיום התוכנה זמינה גם כן עבור מערכות ההפעלה: חלונות, Mac OS X ולינוקס.
בעבר היו קיימות שתי גרסאות מסחריות לתוכנה:
גרסת "Maya Complete" - הגרסה הבסיסית של התוכנה אשר מסוגלת ליצור מודלים תלת־ממדים ולהפיק אנימציות תלת־ממדיות.
מחיר החבילה הבסיסית נע בסביבות 2,000 דולרים.
גרסת "Maya Unlimited" (הגרסה המתקדמת של התוכנה אשר מכילה בנוסף ליכולות של הגרסה הבסיסית יכולות מתקדמות להדמיית נוזל, שיער, ביגוד, ועוד).
מחירה של החבילה המתקדמת נע בסביבות 7,000 דולרים.
בנוסף, קיימת גם תוכנת לימוד לתוכנת Maya בשם "Maya Personal Learning Edition" אשר זמינה להורדה בחינם.
כיום התוכנה נמכרת בשתי גרסאות:
Maya - הגרסה המלאה של התוכנה עם כל התכונות.
Maya LT - גרסה בסיסית המיועדת בעיקר למפתחי משחקי אינדי קטנים.
לגרסה זו כל יכולות המידול של הגרסה המלאה אך יכולות אנימציה שלה מוגבלות מוגבלות ביחס לגרסה הרגילה.
בנוסף, בגרסה זו אין אפשרות לרנדר או להריץ סימולציות.
במדינות מסוימות מפתחים עם הכנסות שנתיות נמוכות מ-100,000 דולר יכולים לרכוש מנוי מוזל לגרסה המלאה של התוכנה.
העבודה ב־Maya דורשת התייחסות לדברים שונים, ביניהם: נתינת שמות לאובייקט חדש ולחומר חדש, שימוש באנגלית, שמירה על שלד תקין (בין היתר שיכיל אך ורק פוליגונים מרובעים).
פונקציה שימושית בתוכנה זו היא "Extrude" המאפשרת להוציא פוליגון מתוך פוליגון אחר.
לפוליגונים בתוכנה ישנם חלקים שונים:
צמתים - נקודות סגולות אשר כאשר הן ארבע משמע שהפוליגון מרובע.
קשתות - קווים אופקיים ואנכיים.
אפשר גם להשתמש בהם כדי להוסיף חלוקות.
ניתן לבחור כי לא יישארו יחדיו.
התוכנה כוללת מבטים אורתוגרפיים המשמשים בין היתר על מנת למקם את האובייקטים במקומות הנכונים.
כאשר לדמות שעברה מידול בתוכנה ישנם שלד ו"ריג" ניתן להזיזה כפי שרוצים בצורה נוחה מאוד כאשר על השלד להיווצר טרם ה"ריג".
בתוכנה יש גם עולם דו-ממדי אשר משתמשים בו, בין היתר, ליצירת קובץ תמונה.
בעולם הדו־ממדי ניתן למקם את התמונה במדויק.
אולפני ההנפשה של וולט דיסני שיתפו פעולה עם פיתוח מאיה במהלך הפקת הסרט דינוזאור.
דיסני ביקשה שממשק המשתמש של היישום יהיה ניתן להתאמה אישית.
תכונה זו של מאיה היא בין הסיבות לפופולריות שלה בתעשייה.
לאחר שסיליקון גרפיקס רכשה את Alias Research ואת Wavefront Technologies, הטכנולוגיה שהייתה בתהליכי פיתוח אצל Wavefront Technologies מוזגה לתוך מאיה.
הרכישה בוצעה כתגובה לרכישה של Softimage על ידי מיקרוסופט.
לאחר הרכישות והמיזוג נקראה חברת הבת החדשה "Alias|Wavefront".
בתחילת הפיתוח מאיה השתמשה ב־TCL כשפת תסריט, במטרה למנף את הדמיון שלה לשפת מעטפת הפקודה של יוניקס.
לאחר המיזוג עם Wavefront, נבחרה Sophia, שפת התסריט של התוכנה של Wavefront, להוות בסיס ליצירת MEL- השפה המוטבעת (embedded) של מאיה.
מאיה 1.0 שוחררה בפברואר 1998. בעקבות סדרה של רכישות, מאיה נמכרה לחברת Autodesk ב-2005. בעקבות רכישת החברה נקראת התוכנה Autodesk Maya.
עם זאת מאיה ממשיך לשמש כשם העיקרי של המוצר.
מאיה שימשה ליצירת גרפיקה בסרטי קולנוע רבים כולל: נערה עם קעקוע דרקון, אווטאר, הוגו ורנגו.
כמו כן נעשה שימוש במאיה לשם יצירת אפקטים ויזואליים בתוכניות טלוויזיה, למשל: משחקי הכס, המתים המהלכים, עד עצם היום הזה, בונז ואימפריית הפשע.
מאיה משמשת ליצירת אפקטים ויזואליים גם במשחקי מחשב, למשל במשחק Halo 4.
Mayday (נהגה: "מֶיידֶיי") הוא אות מצוקה בין-לאומי הנשלח באמצעות רדיו ומשמש להתרעה על סכנת חיים לנמצאים על כלי שיט או כלי טיס.
השומע קריאת חירום זו נדרש להגיע מיד לקורא הנמצא במצוקה ולסייע להצלת חיי הנמצאים על כלי השיט או כלי הטיס.
קריאה זו זהה לשימוש בקריאה SOS בקוד מורס.
ישנה סברה כי מקור המונח במשפט הצרפתי: venez m'aider - "בואו לעזרתי".
בעת מצוקה נעשה שימוש בקריאה שלוש פעמים: Mayday Mayday Mayday וזאת על מנת למנוע מצב בו מילים דומות נשמעות כמו הקריאה לעזרה.
בקריאה יעשה שימוש כאשר יש סכנת חיים לנמצאים על כלי השיט או כלי הטיס כגון במקרה של סכנת טביעה, שרפה וכדומה.
המונח הוצע על ידי פרדריק סטנלי מוקפורד בשנת 1923. מוקפורד היה בקר אווירי בנמל התעופה קרוידון שבלונדון והתבקש למצוא קריאת מצוקה אשר תשמש את הטייסים ואשר תובן לכולם.
מרבית הטיסות שעברו דרך שדה תעופה זה באותה עת הגיעו משדה התעופה לה בורז'ה שבפריז ולכן בחר מוקפורד את הביטוי בצרפתית.
השימוש הראשון בביטוי אירע בשנת 1927 וניתן לו תוקף רשמי בשנת 1948.
Me and You הוא סינגל מז'אנר הדאבסטפ שהופק על ידי להקה הבריטית NERO.
הסינגל יצא לאור ב-2 בינואר 2011 והצליח במצעדים רבים ברחבי העולם.
ב-8 בינואר, 6 ימים אחרי יציאתו, מוקם הסינגל במקום ה-15 במצעד הסינגלים הבריטי.
במצעד האינדי הגיע למקום הראשון.
השיר הגיע למקום ה-15 במצעד הסינגלים הבריטי, למקום ה-3 במצעד הדאנס הבריטי.
ולמקום הראשון במצעד האינדי הבריטי, מה שתרם לחדירת מוזיקת הדאבסטפ אל המיינסטרים.
הווידאו קליפ פורסם לראשונה באתר YouTube ב-5 בדצמבר 2010. בקליפ נראה נער המבקר באולם ארקייד, כאשר לפתע הוא מבחין במכונת ארקייד ובה משחק בשם "NERO" (כשם הלהקה), שמורכב משני משחקים שדומים לשני משחקי ארקייד משנות ה-90: Streets of Rage 3, משחק לחימה, ו-Outrun 2019 שהוא משחק מרוצים.
לאחר שנפסל במשחק המרוצים החשמל נופל ורגע לפני שהוא עומד לפרוש, באה דמות מסתורית ומחזירה את זרם החשמל ובכך מאפשרת לו לסיים את המשחק.
לבסוף מסתבר כי שני השחקנים מולם הנער משחק הם בעצם שני חברי הצמד דניאל סטיבנס וג'ו ריי, שמופיעים לאחר שהנער נעלם באופן מסתורי.
נכון ל-7 בספטמבר 2011 זכה הווידאו קליפ ליותר מ-4 מיליון צפיות ב-YouTube ושודר בערוצי המוזיקה השונים.
"May the Force be with you" (בעברית: יהיה הכוח עמך; ידוע גם כיהיה הכוח עמכם) הוא ביטוי שזכה למעמד פולחני וסמלי בטרילוגיית סרטי "מלחמת הכוכבים".
בביטוי השתמשה דמות אחת לפחות בכל הסרטים.
גנרל דודונה הוא הראשון שהשתמש בביטוי, בסרט הראשון בטרילוגיה המקורית: "מלחמת הכוכבים - פרק 4: תקווה חדשה" לאחר הסבר המתקפה על כוכב המוות לטייסי המורדים.
בסרט הראשון מוזכר הביטוי פעמים נוספות על ידי אובי ואן קנובי, על ידי האן סולו ועל ידי דארת' ויידר.
בהמשך הסדרה משתמשים בשורה במעמדי פולחן, דת ומלחמה.
בסדרה נוהגות הדמויות לאחל את הביטוי לעמיתיהן כביטוי "בהצלחה".
ב-2005 דורג הביטוי במקום השמיני ברשימת "מאה שנים...
מאה ציטוטים" של מכון הסרטים האמריקאי.
ב-4 במאי (May the fourth) חל יום מלחמת הכוכבים הבינלאומי, מתוך משחק המילים "יהיה הרביעי עמך" (May the Fourth be with you).
הביטוי הוזכר בסרטים נוספים, כך למשל בסוף הסרט "Cocoon" משתמש ג'ק בונאר בביטוי כדי לברך את הקשישים שעוזבים עם החייזרים.
בסרט "שיגעון בחלל", הדמות יוגורט משתמשת בפרודיה על המשפט "יהיה השוורץ עמכם" (May the Schwartz be with you).
בפרק ב"באטמן: איש העטלף" משתמש הג'וקר (מארק המיל) בפרודיה נוספת על הביטוי: "יהיה החוט הדנטלי עמך, תמיד" (May the floss be with you always).
בסדרה ליגת הצדק בפעולה בפרק מרוץ נגד פשע אומר הפלאש לסופרמן "יהי כוח המהירות עמך" (May the speedforce be with you).
בסדרה הפלאש סיסקו אומר לבארי לפני שנוסע לעתיד משפט זה מאחר שהוא נוסע לעבר בעזרת כוח המהירות.
MDM2 הוא רגולטור שלילי חשוב של החלבון p53 שמונע גידולים.
הוא השם גם של הגן וגם של החלבון שהגן מקדד.
האונקוגן שמקדד את החלבון MDM2 שובט לראשונה, ביחד עם הגנים MDM1 ו-MDM3, משורת התאים העכבריים 3T3-DM.
ביטוי יתר שלו, יחד עם Ras האונקוגני מניע התמרה של פיברובלסטים עכבריים, וביטוי של MDM2 גורם ליצירת גידולים בעכברים ערומים.
לחלבון זה קיים הומולוג אנושי שלפעמים נקרא HDM2. אישוש לכך של-MDM2 יש חלק בהתפתחות גידולים, חוקרים מצאו רמות מוגברות של החלבון בסוגי סרטן מסוימים.
MDM4, שלפעמים נקרא MDMX, הוא באותה משפחה של MDM2, וגם לו יש תפקיד כרגולטור שלילי של p53.
Maybe I'm a Leo הוא שיר בסגנון רוק כבד מאת להקת הרוק הבריטית דיפ פרפל שיצא לאור במרץ 1972. השיר נכלל באלבום Machine Head.
הריף לשיר נכתב על ידי בסיסט הלהקה רוג'ר גלובר.
בריאיון למגזין "rogerglover" אמר גלובר: "כתבתי את הריף לשיר לאחר ששמעתי את שירו של ג'ון לנון "How Do You Sleep?".
אהבתי את הרעיון שהריף לא מתחיל עם אקורדים נמוכים, כפי ש-99% מהריפים מתחילים".
גלובר הוסיף עוד ואמר: "רוב השירים ב-Machine Head נוצרו בטייק הראשון, או לא לאחר זמן רב מזה".
השיר כמעט ולא מנוגן בהופעותיה החיות של הלהקה, אולם השיר הוקלט בביצוע חי ויצא במספר אלבומי הופעות חיות שלה, כגון ב-Deep Purple in Concert.
לשיר בוצעו גרסאות כיסוי רבות, ביניהן גרסאותם של פול גילברט, ואן היילן וגובט מול.
Me, Myself and I (בעברית: אותי, עצמי ואני) הוא שיר של הזמרת האמריקאית ביונסה נואלס מאלבום הסולו הבכורה שלה Dangerously in Love.
השיר יצא כסינגל השלישי מן האלבום ב-19 באוקטובר 2003. השיר הופק על ידי ביונסה נואלס, סקוט סטורץ' ואף נכתב על ידם יחד עם רוברט וולר.
השיר יצא כסינגל בשל הרצון של ביונסה לפרסם שיר עמוק ואישי יותר.
זהו שיר בסגנון רית'ם אנד בלוז העוסק בפרידה מבן זוג שבגד.
Me, Myself and I זכה לשבחים רבים על ידי מבקרי המוזיקה, שהחמיאו על שירה החלק והתקיף של ביונסה.
השיר הגיע למקום הרביעי במצעד הבילבורד הוט 100 של ארצות הברית, והפך לסינגל הרביעי ברציפות שנכנס לטופ 5 במצעד זה.
השיר העניק לביונסה מועמדות לפרס גראמי.
בנוסף, השיר הגיע לטופ 20 באוסטרליה, בריטניה ובעוד כמה מדינות באירופה.
השיר הגיע למעמד זהב בארצות הברית עם מכירות של מעל 500,000 עותקים.
McCartney הוא אלבום הבכורה של המוזיקאי האנגלי פול מקרטני.
האלבום יצא בהוצאת "אפל רקורדס" באפריל 1970, לאחר שמקרטני דחה את ניסיונות חבריו ללהקת הביטלס שביקשו להשהות את הוצאת האלבום עד ליציאת אלבומה המתוכנן של הלהקה, "Let It Be".
מקרטני הקליט את אלבום הסולו שלו, שנשא את שם משפחתו, בתקופה של דיכאון ובלבול, שבאה בעקבות הודעתו של ג'ון לנון בספטמבר 1969 כי הוא (לנון) עוזב את הביטלס.
הסכסוך על מועד השקת אלבומו הפרטי של מקרטני הביא להגברת הניכור בין מקרטני ובין שאר חברי הביטלס.
הודעה לעיתונות בצורה של ראיון עצמי של מקרטני, יחד עם משלוח עותקים של האלבום לקידום מכירות בבריטניה, הובילו להכרזה על פירוק הביטלס ב-10 באפריל 1970.
להוציא את הליווי הקולי של אשתו, לינדה, ביצע מקרטני את האלבום כולו בעצמו: הן בשירה והן בנגינה על כל כלי הנגינה.
העיבודים המוזיקליים באלבום היו מועטים ובמקרים מסוימים לא גמורים והאלבום התבסס על הקלטות ביתיות.
מבחינה מסחרית, נהנה מקרטני מהפרסום סביב פירוק הביטלס; האלבום שהה במשך שלושה שבועות בראש הבילבורד 200 והגיע למקום השני במצעד המכירות בבריטניה.
האלבום יצא לאור בהוצאה מחודשת ביוני 2011, כחלק מהאוסף הארכיוני המוזיקלי של פול מקרטני.
המשבר בלהקת הביטלס והעזיבה לסקוטלנד
ב-20 בספטמבר 1969 הודיע ג'ון לנון, חבר להקת הביטלס, באחת מפגישות הלהקה, שהוא מעוניין לפרוש.
לבקשתו של אלן קליין, שותפם העסקי של חברי הלהקה, הוא הסכים לדחות את ההכרזה הציבורית על פרישתו כדי לא לפגוע בהוצאת אלבומם האחרון של הביטלס, Let It Be.
בינו לבין שלושת חברי הלהקה האחרים נוצר קרע גלוי, על רקע מחלוקת בנושא מנהלה העתידי של הלהקה.
לנון, האריסון וסטאר סברו כי יש לשכור את שירותיו של אלן קליין, שנודע ביכולתו לחתום על חוזי הקלטה מוצלחים במיוחד עבור לקוחותיו (עמם נמנו אז האבנים המתגלגלות).
מקרטני, לעומת זאת, לא בטח בקליין וסבר כי יש לבחור בחותנו, עורך-הדין איסטמן, או באדם אחר שאינו קליין.
המחלוקת הפכה לקרע גלוי, כאשר מקרטני סירב לצרף את חתימתו לחוזה הקלטות חדש לביטלס, בתנאים משופרים, לחמש שנים נוספות.
מקרטני חש נבגד במיוחד כאשר נודע לו כי לנון וקליין חכרו את שירותיו של המפיק המוזיקלי פיל ספקטור, שייצור אלבום חדש לביטלס מחומריו הלא מוגמרים של פרויקט Get Back.
מקרטני חש כי הבישול המחודש של השירים מעל בעקרונות שהיו מקובלים בלהקה, ואף לווה בפעולות נקמניות וקטנוניות מצד לנון.
בעקבות הפירוק ההולך ומתקרב של הביטלס, נכנס מקרטני למשבר אישי קשה.
הוא הסתגר עם לינדה, רעייתו, ושתי בנותיהם בחווה שקנה בקמפבלטאון, סקוטלנד, והרבה לשתות לשכרה.
היעלמותו מעין התקשורת הביאה לתחיית גל השמועות והקונספירציות הרחב שטען שמקרטני כבר אינו בחיים, וכתבי הרכילות עקבו אחריו.
באחד הימים העיר אותו כתב של המגזין לייף משנתו, ובין השניים התפתחה תקרית אלימה.
כדי לתקן את הנזק הציבורי הפוטנציאלי, התראיין מקרטני למגזין ורמז לכתבים שלהקת הביטלס חדלה מלהתקיים.
מקרטני נכנס לדיכאון, והיה קרוב להתמוטטות עצבים.
בעידודה של לינדה, הוא החל לתכנן את עתידו ללא הביטלס, וכצעד ראשון, החל לכתוב שירים חדשים ולהשלים שירים שהחל בכתיבתם בתקופה מוקדמת יותר.
זמן קצר לפני חג המולד של 1969, חזרו מקרטני ומשפחתו לביתם שבשכונת סנט ג'ונס ווד שבלונדון, ושם החל מקרטני להקליט את השירים לאלבום הבכורה שלו על רשמקול ביתי.
לצורך ההקלטות מקרטני לקח בהשאלה טייפ 4 ערוצים מחברת EMI, ללא מערבל או מד עוצמה.
ההקלטה הראשונה על הקסטה הייתה שיר קצר בשם "The Lovely Linda".
הקטע, שאורכו 43 שניות, הוקלט על גיטרה אקוסטית בלבד והיה למעשה ניסוי כלים ובדיקת תקינות המכשיר.
לאחר מכן הוסיף ערוצים נוספים של גיטרה נוספת, בס ושירה.
השיר נכלל באלבום הסופי כרצועה הפותחת.
שני הקטעים הבאים שהוקלטו היו שני הקטעים הבאים באלבום: השיר "That Would Be Something" והקטע האינסטרומנטלי "Valentine Day".
העבודה על האלבום הופסקה ב-3 בינואר 1970, לטובת יום ההקלטות האחרון של הביטלס באולפני אבי רוד (ללא לנון).
ביום למחרת, עבדו שלושת החברים הנותרים על שירו של מקרטני "Let It Be".
ב-12 בפברואר הגיע מקרטני, עם קסטת ההקלטות שלו, לאולפני מורגן במטרה להעביר את ההקלטות מפורמט של 4 ערוצים לפורמט של 8 ערוצים, כדי לאפשר הקלטת רצועות נוספות.
מקרטני, שרצה לשמור על הפרויקט בסוד, דאג להשתמש בשם הבדוי "בילי מרטין" כשעבד באולפנים.
בין השירים שהועברו לפורמט המשופר היו "Junk" ו-"Teddy Boy", שמקרטני כתב ב-1968 במהלך הנסיעה של הביטלס להודו, הקטע האינסטרומנטלי "Singalong Junk" (גרסה ללא שירה ל-Junk בתוספת מיתרים), הקטע הניסיוני הקצר "Glasses" - שנוגן על כוסות יין - והשיר "Oo You".
באותה תקופה הקליט את הקטע האינסטרומנטלי "Hot as Sun", שהושפע מהמוזיקה של שנות ה-50, והיצירה הניסיונית "Kreen-Akrore", שעתידה לחתום את האלבום.
אולפני אבי רוד, פברואר - מרץ 1970
ב-21 בפברואר הגיע מקרטני, תחת השם הבדוי "בילי מרטין", לאולפני אבי רוד המוכרים לו.
באולפנים המשיך לערוך חומרים מוקלטים, לצד שירים חדשים שהקליט.
ב-22 בפברואר הקליט את השיר "Every Night", שנכתב בתקופת העבודה על הפרויקט Get Back.
באותו היום הקליט את "Maybe I'm Amazed", בלדה המוקדשת ללינדה.
ההקלטה האחרונה לאלבום הייתה השיר "Man We Was Lonely", שהלחין ב-25 בפברואר והקליט מאוחר יותר באותו יום.
בימים הבאים, ערך מקרטני את ההקלטות החדשות.
בין השאר, חיבר בין הקטעים האינסטרומנטליים "Hot as Sun" ו-"Glasses" לכדי מחרוזת אחת, וסיים את הקטע המחובר עם הקלטה קצרצרה מתוך דמו לשיר שכתב עבור פרנק סינטרה ונדחה, "Suicide".
השיר המלא נכלל כבונוס במהדורה המחודשת של האלבום ב-2011. הוא חיבר שני קטעים אינסטרומנטליים שכתב לקטע אחד בשם "Momma Miss America".
תאריך הוצאת האלבום עורר סכסוך בין חברי הביטלס, וכן בין חברות התקליטים המייצגות אותם ביחד ולחוד.
אלבומו של מקרטני תוכנן לצאת ב-10 באפריל - בין הוצאת אלבומו הראשון של רינגו סטאר, "Sentimential Journey", ב-27 במרץ לבין הוצאת אלבומם האחרון של הביטלס, "Let It Be".
קליין וחברי הביטלס חששו שהאלבום החדש של מקרטני יפגע במכירות האלבום של הביטלס, ומאחורי גבו של מקרטני יצרו קשר עם חברת EMI וביקשו לדחות את הוצאת אלבומו החדש ל-4 ביוני.
סטאר הגיע לביתו של מקרטני כדי למסור לו את ההחלטה באופן אישי, ומקרטני הזועם גירש אותו מביתו.
לבסוף, החליטו חברי הביטלס לוותר ולהשאיר את תאריך הוצאת אלבומו של מקרטני ב-10 באפריל כמתוכנן.
ב-9 באפריל התראיין מקרטני לעיתונאים הבריטים ותיאר את המוטיב המרכזי באלבומו החדש כ"בית, משפחה, אהבה".
הוא כתב את השאלות והתשובות מראש.
כשנשאל האם ההפסקה שהוא לוקח מעבודה עם הביטלס היא זמנית או קבועה, ענה שהוא לא יודע.
בראיון אמר שהוא לא מתגעגע לעבודה עם שאר חברי הלהקה, ושקליין לא מעורב בשום צורה באלבומו החדש.
התקשורת הבריטית פירשה את תשובותיו של מקרטני לא כהכרזה על פירוק הביטלס, אלא כהכרזה אישית שלו על פרישה מהלהקה.
כותרת הדיילי מירור ב-10 באפריל טענה כי "פול פורש מהביטלס".
בכך, למעשה, הגיע סופה הרשמי של הלהקה והתפרקותה.
לאחר הוצאתו, ספג האלבום ביקורות שליליות מרוב המבקרים.
הגישה הפשטנית והאקוסטית לאלבום, ההקלטה הביתית והשירים הלא-גמורים עמדו בניגוד מוחלט לציפיות המאזינים ממקרטני שישחזר את רמת היצירה שלו מאלבומי הביטלס.
גם תגובותיהם של חברי הביטלס לשעבר לאלבום היו שליליות.
לצד הביקורת על שירי האלבום, מקרטני הואשם בפירוק הביטלס לשם קידום מכירות האלבום.
עם זאת, המבקרים הביעו הערכה רבה לשיר "Maybe I'm Amazed".
בשנים שלאחר יציאת האלבום השתנתה במידת מה דעת המבקרים עליו.
הגישה הביתית של מקרטני, שהתקבלה בקרירות ביחס לעבודותיו הקודמות בביטלס, זכתה להערכה, ומספר שירים מתוך האלבום אף נכללו באוספים של מקרטני.
בשנת 1999, עם כניסתו של מקרטני להיכל התהילה של הרוקנ'רול, שיבח המוזיקאי ניל יאנג את האלבום כשאמר: "אהבתי את האלבום כיוון שהיה מאוד פשוט...
לא היה ניסיון להתחרות עם הדברים שהוא עשה בעבר."
על אף הביקורות השליליות, האלבום זכה להצלחה מסחרית עצומה, בין השאר הודות לשערוריית הפירוק של הביטלס שסבבה את הוצאתו.
האלבום עמד בראש המצעדים בארצות הברית ובבריטניה ונמכר היטב.
כל שירי האלבום נכתבו על ידי פול מקרטני.
MeSH (ראשי תיבות של: Medical Subject Headings; באופן מילולי: כותרות נושא רפואיות) הוא אוצר מילים מקיף ומבוקר, ליצירת רשימת מאמרים וספרים בתחום מדעי החיים שנוצר ומעודכן על ידי הספרייה הלאומית לרפואה של ארצות הברית (NLM).
MeSH נמצא בשימוש בסיס הנתונים של MEDLINE ושל PubMed, ברישום "ClinicalTrials.gov", לסווג מחלות אשר נלמדות על ידי ניסויים הרשומים ב-ClinicalTrials.gov, ועוד.
הוא מהווה גם אוצר מילים נרדפות המאפשר חיפוש.
הקטגוריות הראשיות של MeSH הן:
שיטות וציוד אנליזה, אבחון וטיפול [E]
אנתרופולוגיה, חינוך, סוציולוגיה ותופעות סוציאליות [I]
טכנולוגיה של מאכלים ומשקאות [J]
ה-MeSH הוצג ב-1960, עם אינדקס הקטלוג של NLM עצמו וכותרות הנושא של האינדקס הביבליוגרפי "Index Medicus" (או IM, הוצאת 1940), כקודמיו.
הוצאת הגרסה המודפסת השנתית של MeSH הופסקה ב-2007 כך ש-MeSH זמין כעת באינטרנט בלבד.
הוא ניתן לדפדוף והורדה בחינם דרך PubMed.
MeSH תורגם למספר רב של שפות ומאפשר איחזור מסמכים משפות שונות.
"Me, Myself & I" (בעברית: "אנוכי, עצמי & אני") הוא שיר שבוצע על ידי הראפר האמריקאי ג'י-איזי והזמרת האמריקאית ביבי רקסה.
השיר פורסם ב-14 באוקטובר 2015, כסינגל הראשון מתוך אלבום האולפן השני שלו, When It's Dark Out.
השיר נכתב על ידי ביבי רקסה, G-Easy, לורן כריסטי, TMS ומייקל קינן.
עד כה נחשב השיר למדורג באופן הגבוה ביותר במצעדים עבור שני הזמרים, כאשר הגיע למקום השביעי בבילבורד הוט 100. כמו כן, הוא הופיע בפסקול ה-NBA 2K17.
השיר התחיל את דרכו במצעד הבילבורד הוט 100 במקום 89, ובהמשך הגיע למקום 7 בשיאו, והפך לשיר הראשון של G-Eazy ורקסה שהגיע לעשרת הראשונים, וכן במיקום הגבוה ביותר במצעד הבילבורד הוט ראפ סונגס.
הקליפ הנלווה לשיר הועלה לראשונה ב-29 באוקטובר 2015 בחשבון ה-Vevo של G-Eazy ביוטיוב.
מאז פרסומו, הסרטון זכה ליותר מ-300 מיליון צפיות.
בבימויו של טאג' סטן ברי, הווידאו אופף סביב הסצנה של יום הולדתו של G-Easy, שם הוא נאלץ להשלים עם החרדות שלו ועם 'האיש במראה'.
ביבי רקסה מוצגת שרה לאורך כל הקליפ.
"My, Myself & I" (רמיקס של מארק סטוט וסקוט סווג'דה) – 4:35
הזמרת החמקמקה) הוא אלבומה ה-12 של הזמרת מריה קארי אשר יצא ב-23 במאי 2014, דרך חברת ההקלטות דאף ג'אם אשר היה לאלבום הראשון הוציאה תחתם.
את האלבום התחילה קארי להקליט עוד משנת 2011.
באותו זמן שכרה קארי את רנדי ג'קסון אשר ישמש כמנהל האישי שלה לאחר שהחליפה אותו בג'רמיין דופרי.
באלבום מתארחים מספר אמנים ביניהם, מיגל, נאז, וייל ופביולוס.
קלי, אף הם גם מתארחים באלבום בתור זמרים אורחים בגרסה המורחבת של האלבום.
בנוסף ניתן לשמוע באלבום גם את קולם של התאומים שלה.
האלבום הופק על ידי קארי, ג'רמיין דופרי, בראיין מייקל קוקס, היט-בוי, ג'יימס רייט, מייק וויל מייד איט, דרהיל קמפר, הזבנגה, מיגל, האפי פרץ, דייוויס, ריי ריל, רודני ג'רקינס וקיו-טיפ.
שם האלבום לקוח מתוך דיוקן עצמי שציירה קארי בגיל 3 ובו כתבה "Me.
I Am Mariah", ואילו החלק השני של השם "The Elusive Chanteuse" לקוח מתוך אחד מהכינויים של הזמרת.
מתוך האלבום שוחררו 4 סינגלים: הסינגל הראשון היה השיר "Beautiful#", דואט עם הזמר מיגל אשר זכה להצלחה בארצות הברית כאשר הגיע שם למקום ה-15 ואף זכה למעמד פלטינה.
הסינגל השני מהאלבום "The Art of Letting Go" לא זכה להצלחה בשל היעדר קליפ.
הסינגל השלישי מהאלבום היה השיר "" אך למרות שיצא לו קליפ לא זכה להצלחה.
הסינגל הרביעי והאחרון היה השיר "You Don't Know What to Do" בשיתוף עם הראפר וייל אשר לו במקור תוכנן קליפ אך במהלך הצילומים שברה קארי את ידה והקליפ בסוף לא יצא לאור.
במספר מדינות, ביניהן ארצות הברית, שמו מדבקה על האלבום עם אזהרה להורים, מה שהביא להוצאה נוספת של האלבום בגרסה חלופית שמותאמות גם לקהל צעיר.
האלבום זכה לביקורות חיוביות אך נכשל מבחינה מסחרית והפך לאלבום הכי פחות מצליח שלה בכל הקריירה.
על מנת לקדם את האלבום קארי הופיעה במספר הופעות בתקשורת ואף יצאה לסיבוב הופעות לקידום האלבום.
Maytag Toy Racer היא מכונית מיקרו, המיועדת לנוסע בודר (בדרך כלל ילד), מתוצרת מאיטג האמריקאית, אשר יוצרה בין 11 באוקטובר 1934 ל-1 בדצמבר 1941.
דגמי "Maytag Toy Racer" היו בשימוש על ידי סוחרים כדי לעודד ילדים להפיץ חומר פרסומי או כדי לפרסם רכישות של מכונות כביסה בבתים, הם ניתנו בתחרויות מקומיות על בסיס המכירות, ובמקרים מסוימים נמכרו באופן מוחלט כמתנות לילדים.
מכוניות "Maytag Toy Racer" נמכרו גם לפארקי שעשועים לשימוש כמו ב"קרנבל רוכב".
סך הכול יוצרו 498 יחידות.
נוסדה ב-1893 ועסקה בייצור מכונות כביסה, כולל מכונות כביסה מסחרים, ובהמשך מוצרים חשמליים לבית, כגון מייבשי כביסה, מקררים ותנורי אפייה.
Maybe Tomorrow הוא אלבום האולפן החמישי של "חמישיית הג'קסונים" שיצא בחברת מוטאון.
הצלחת הבלדה "I'll Be There" מתוך האלבום "Third Album" השפיעה על הפקת האלבום והובילה לכך שמרבית שירי אלבום הנוכחי היו בלדות.
שני שירים מתוך האלבום יצאו כסינגלים: "Never Can Say Goodbye", שהקדים את יציאת האלבום ושיר הנושא "Maybe Tomorrow".
האלבום לא הצליח לשחזר את ההצלחה הכלכלית של ארבעת האלבומים הראשונים של הלהקה ונמכר ב-3.5 מיליון עותקים.
האלבום "Maybe Tomorrow" יצא על תקליטור יחד עם האלבום "ABC" בו נכללו שני שירים כבונוס: "Sugar Daddy", שיר שנוסף לאלבום האוסף של הלהקה שיצא בשנת 1971 והשיר "I'm So Happy" שיצא כבי סייד שלא אותו השיר.
לאחר שחרורו של מה שהפך להיות האלבום האחרון של Wings, האלבום Back to the Egg, מקרטני עבר צפונה לחווה שלו בסקוטלנד כדי להתחיל כמה הקלטות פרטיות ביולי 1979. עד סוף הסשנים הוא הקליט יותר מ-20 שירים.
הוא לא השתמש מיד בהקלטות, הוא הניח אותן בצד בינתיים וחזר לעבוד עם Wings כדי להתכונן לסיבוב ההופעות בבריטניה בנובמבר ובדצמבר.
במקביל להופעות (שכללו את "Coming Up" החדש), מקרטני הוציא את סינגל הסולו הראשון שלו מאז שנת 1971 "Wonderful Christmastime", ששוחרר יחד עם "Rudolph the Red-Nosed Reggae" והגיע למקום ה-6 בבריטניה, אבל רק למקום ה-83 בארצות הברית.
צד א' הוקלט במהלך הסשנים של McCartney II, עם זאת, צד ב' נחתך בשנת 1975. עם זאת, האירועים הקרובים שינו את התוכניות של מקרטני עם Wings.
לאחר שנים של סירוב ויזה שלו בשל מעצרים בעבר שלו בגלל החזקת מריחואנה, יפן הרשתה למקרטני ויזה, וכך Wings הופיעו שם.
זה היה המקרה הראשון שמקרטני הופיע שם מאז 1966 עם הביטלס, הציפייה הייתה גבוהה וכל הכרטיסים נמכרו.
עם זאת, עם הגעתו לטוקיו ב-16 בינואר 1980, בחיפוש במזוודות של מקרטני נחשפה שקית המכילה 219 גרם של מריחואנה, מה שגרם למעצרו המיידי ולביטול סיבוב ההופעות.
לאחר תשעה ימי מאסר, שוחרר מקרטני וחזר הביתה לחווה שלו בסקוטלנד.
הוא החליט להפסיק קצת עם Wings בעוד הוא שוקל את עתידו, והחליט להוציא את הקלטות הסולו שלו מהקיץ הקודם.
"" (בעברית: "אֲנִי!") הוא סינגל שהוקלט על ידי הזמרת-יוצרת האמריקאית טיילור סוויפט, בהשתתפות הזמר-יוצר ברנדון יורי מפאניק!
אט דה דיסקו, מתוך אלבום האולפן השביעי של סוויפט, Lover.
השיר יצא לאור ב-26 באפריל 2019, על ידי חברת התקליטים ריפבליק רקורדס, כסינגל הראשון והפותח מתוך האלבום.
סוויפט ויורי כתבו את השיר עם המפיק שלו ג'ואל ליטל.
מבחינה מוזיקלית, הוא משלב סוגות מוזיקליות כמו באבלגאם פופ וסינת'פופ.
מבחינה לירית, מילותיו עוסקות בקבלת האינדיבידואליות של האדם, ועיסוק באישור עצמי ואהבה עצמית.
השיר נכנס לראשונה למקום ה-100 במצעד הבילבורד הוט 100 ובשבוע שלאחר מכן זינק למקום השני, מה שהפך אותו לשיר שעשה את הקפיצה הגדולה ביותר בהיסטוריה.
בנוסף, הוא הגיע לחמישייה הפותחת במגוון רחב של מדינות נוספות, תוך כדי שהוא שובר מספר שיאים בשירות המוזיקה של אמזון, ביניהם את השיא של השיר עם הכי הרבה השמעות ביום ובשבוע אחד.
עם צאתו, הוא ספג ביקורות מעורבות.
חלק מהמבקרים שיבחו את ההפקה והכימיה הקולית בין סוויפט ליורי ועל משחקי המילים שבו, ומנגד היו שמתחו ביקורת על מילותיו ואף כינו אותו "חלש".
מבחינה מסחרית, הוא זכה להצלחה בינלאומית כאשר הגיע למעמד פלטינה כפולה בארצות הברית, על מכירות של שני מיליון עותקים ובנוסף הגיע למעמד זהב או פלטינה ב-9 מדינות נוספות.
בהמשך, הוא זכה בפרסים רבים ביניהם: פרס הווידאו קליפים של MTV ופרס המוזיקה של MTV אירופה.
ב-17 במאי 2020 הופצה גרסה נוספת שלו בהופעה חיה להורדה דיגיטלית.
את הווידאו קליפ של "" ביימה סוויפט עצמה, ביחד עם דייב מאיירס שעבד עימה על קליפים נוספים.
הקליפ תואר כבעל אופי שמח וצבעוני יותר בניגוד לקליפ של "Look What You Made Me Do" שהיה הסינגל הראשון מ-Reputation, ובכך סימן שינוי בתדמיתה של סוויפט שנחשבה לאפלה ועוקצנית יותר באותו האלבום.
הצבעוניות והעליזות בקליפ ספגו ביקורות חיוביות מטעם המבקרים.
בנוסף לכך, הקליפ צבר פופולריות רבה כאשר גרף ביממה הראשונה ליציאתו 65.2 מיליון בצפיות ביוטיוב ובכך שבר את השיא של "הקליפ שגרף הכי הרבה צפיות ביממה הראשונה ליציאתו".
זוהי הייתה הפעם השנייה בה סוויפט שברה שיא זה.
הקליפ זכה בארבעה פרסים ובנוסף זכה לציון בספר השיאים של גינס על שבירת השיא שהוזכר קודם לכן.
ב-13 באפריל 2019 הופיעה באתר של טיילור סוויפט ספירה לאחור לחצות ב-26 באפריל, שהובילה להשערות לגבי הוצאת מוזיקה חדשה.
ב-25 באפריל, דיווחו כלי תקשורת שונים כי ציור קיר דמוי פרפר בשכונת גולץ' בנאשוויל, טנסי, שצויר על ידי אמנית הרחוב קלסי מונטג, יהיה קשור למוזיקה החדשה.
בהמשך, הוסיפה מונטג את המילה "" בראש ציור הקיר, מה שהוביל לכך שעלו השערות שזה יהיה שם השיר.
כאשר סוויפט דיברה על השיר היא הצהירה כי:
מבחינה מוזיקלית, "" הוא שיר באבלגאם-פופ, וסינת'פופ, המשלב מוזיקת תופים של תזמורת צועדת.
השיר נכתב על ידי טיילור סוויפט, ג'ואל ליטל וברנדון יורי והופק על ידי סוויפט וליטל גם כן.
"" נפתח כבלדת פסנתר איטית לפני שהוא הופך להיות קצבי.
מעבר לכך, הוא כולל בתוכו שימושים בכלי נגינה שונים כמו סינתיסייזר וגיטרה.
השיר נכתב בסולם סי מז'ור, בזמן משותף, עם קצב של 91 פעימות בדקה.
הוא עוקב אחרי התקדמות האקורדים I–vi–IV–V; אקורדים שנעשו שימוש בהם בעיקר בשנות ה-50 של המאה ה-20. קולה של סוופט בשיר משתרע מתו F3 ועד לתו E5. ב-21 באוגוסט דווח כי המשפט "" הוסר מהשיר בכל הפלטפורמות.
משפט זה נשאר רק בגרסת הקליפ ובגרסת קליפ המילים.
הווידאו קליפ של "" הועלה לערוץ היוטיוב של טיילור סוויפט בחצות (שעון מערבי) שב-26 באפריל 2019. בהתחלה, שודר הקליפ בשידור חי תוך שכמה שעות לפני כן נפתח צ'אט ובו ניתן היה לדבר על הקליפ ולשאול שאלות.
הקליפ בוים על ידי סוויפט עצמה, ביחד עם דייב מאיירס.
הקליפ גרף כבר ביממה הראשונה ליציאתו 65.2 מיליון צפיות ובכך סוויפט שברה את השיא של "הקליפ שגרף הכי הרבה צפיות ביממה הראשונה ליציאתו" ו"הקליפ הנשי שגרף הכי הרבה צפיות ביממה הראשונה ליציאתו".
זוהי הייתה הפעם השנייה בה סוויפט שברה שיא זה, אם כי במהלך היממה הראשונה ליציאתו הוסרו ממנו 10 מיליון צפיות מסיבות לא ידועות.
סוויפט אמרה כי בקליפ יש שלוש ביצי פסחא והן מסודרות בסדר יורד, מהברורה יותר לברורה פחות ושלמעשה זה מרמז על משהו שקשור לאלבום, לסינגל ולסיבוב ההופעות שלו.
אנשים רבים ניחשו בזכות זה את שם האלבום, אם כי היו כאלה שחשבו ששם האלבום יהיה "Kaleidoscope" או "Home".
מעבר לכך, בקליפ יורי אומר לסוויפט בצרפתית את המשפט "את צריכה להירגע" ובכך למעשה סוויפט רמזה רמז נוסף, והוא על יציאתו של הסינגל הבא, "You Need to Calm Down".
בהמשך, הופיע בקליפ קטע אינסטרומנטלי בעיבוד של מוזיקת שנות ה-40 של המאה ה-20 לשיר עצמו, רמז נוסף ליציאתו כסינגל הבא.
בקליפ הופיע דיוקן של הצ'יקס, דבר שהיה רמז לכך שיש לסוויפט וללהקה שיר באלבום, שבהמשך התגלה כ-"Soon You'll Get Better".
אותו השיר יצא לאור לבסוף ב-23 באוגוסט 2019, ביחד עם שאר השירים שנכללו ב-Lover.
הקליפ קיבל שלוש מועמדויות בטקס פרסי הווידאו קליפים של MTV לשנת 2019 וזכה בקטגוריית "האפקטים הטובים ביותר".
בנוסף לקליפ הרגיל של השיר, יצא קליפ מילים ב-1 במאי.
הקליפ של "" נחשב לאחד מהווידאו קליפים היקרים ביותר בכל הזמנים כאשר הושקעו בו למעלה ממיליון דולרים.
נכון לינואר 2021, מונה הצפיות שלו עומד על למעלה מ-350 מיליון צפיות.
הקליפ נפתח בצילום של נחש זוחל על הרצפה.
לאחר מכן, הנחש מתפוצץ והופך לפרפרים, ככל הנראה סממן לכך שסוויפט זנחה את תדמיתה בתקופת אלבומה הקודם (שסימן ההיכר שלו היה נחש) ופתחה דף חדש.
בהמשך, נראים סוויפט ויורי מתווכחים בצרפתית בבניין דירות על החתולות שלה.
כתוצאה מכך, סוויפט עוזבת את החדר ללא יורי ומתחילה לשיר את השיר עם סגירת הדלת במסדרון.
בזמן שהיא ממשיכה להתקדם במסדרון, המצלמה מתמקדת בדיוקן של הצ'יקס, רמז לשיתוף פעולה בין הלהקה לסוויפט באלבום, שבהמשך התגלה כ-"Soon You'll Get Better".
לאחר מכן, נראית סוויפט צועדת בלובי ונתקלת במה מהמורות בדרך, כמו נחש שמנסה לבלוע אותה אך הופך לאבק.
הסצנה מתחלפת וסוויפט נראית כשהיא מבצעת ריקוד עם רקדנים ליווי נוספים.
במקביל, יורי משקיף אל הרחוב מהדירה וקופץ מהמרפסת בעזרת מטריה (כמחווה לדמות מרי פופינס, שיצרה פמלה לינדן טרוורס).
יורי נוחת על גג בניין בצורת חד-קרן, שם נראית סוויפט יושבת בקצה עם שמלה שהופכת למפל מים.
באותו הזמן רואים שלט עם המילה "Lover", דבר אשר מרמז על שם האלבום.
לאחר מכן, יורי מנסה להתפייס עם סוויפט באמצעות הענקת מתנות כדוגמת טבעת ופרחים אך ללא הצלחה.
בהמשך, הוא מביא לה חתול במתנה.
סוויפט מופתעת מהמחווה, ומחליטה לאמץ את החתול ולהעניק לו שם.
לאחר מכן, המצלמה חוזרת ליורי ומתמקדת בתוך הלב שלו, שמתגלה כקליידוסקופ.
סוויפט חשפה בסטרימינג בשידור חי באינסטגרם שזו התייחסות לשיר שלה, "Welcome to New York" משנת 2014, שם היא שרה "קליידוסקופ של פעימות לב חזקות".
לאחר הסצנה, יורי וסוויפט שרים על במה ורודה-כתומה בצורת לב, יחד עם להקת מלאכים ורקדני גו-גו שלובשים בגדים בסגנון מודרני משנות ה-60 של המאה ה-20. בזמן שהגשר המוזיקלי מתנגן, סוויפט ויורי לובשים מדים של להקת צועדת בצבע כחול, תוך שהם רוקדים עם קבוצת רקדנים באותו הלבוש, אך בצבע ורוד.
המצלמה עוברת לסצנה בה הצמד רוקד על חלון צף עם רקע שנוצרת בהשראת אמנות פסיכדלית.
הסצנה האחרונה מציגה את סוויפט כשהיא לבושה בבגדים בצבע כחול, שנמס לתוך מה שנראה כמו מסטיק נוזלי, בעוד שהלבוש של יורי נוזל גם כן והופך לגשם.
הקליפ מסתיים עם סוויפט ויורי שנכנסים לאותו בניין הדירות עם מטרייה, כאשר הגשם ממשיך לרדת ברחוב בלילה.
הקליפ שבר שורה של שיאים כאשר היה לקליפ שגרף הכי הרבה צפיות ביממה הראשונה ליציאתו ב-Vevo ולקליפ שגרף הכי הרבה צפיות אי פעם עבור אמן סולו נשי ועבור אמן מערבי.
ברשימת הסרטונים ששברו שיא זה ביוטיוב באופן כללי, השיר התמקם במקום השני וברשימת הסרטונים ששברו שיא זה בכל הפלטפורמות הקליפ התמקם במקום השלישי.
בנוסף, הוא שבר את השיא של הקליפ הנשי שהגיע הכי מהר ל-100 מיליון צפיות כאשר עשה זאת ב-79 שעות.
כריס וילמן ממגזין וראייטי תיאר את הקליפ כ"תענוג הזייתי" וטען שהוא גורם ל"עליית סוכר" והוסיף שהוא ספוג ב"פסיכדליה".
"" ספג ביקורות מעורבות ממבקרי המוזיקה.
רוב שפילד מרולינג סטון כינה אותו כ"קמפי", "מבעבע" ו"סינגל מוביל לגמרי של טיילור".
בשאר אתרי המוזיקה, הפנו כלפי השיר ביקורות שונות וזאת, בנוסף לכך שברולינג סטון הוא דורג במקום ה-219 ברשימת "כל 229 השירים של טיילור סוויפט, לפי דירוג".
רוב הארווילה מ-The Ringer אמר שהשיר "מטופש ונשמע כמו שיר פופ של דיסני" והוסיף כי "לשיר יש חתרניות מסוימת".
ג'ייסון ליפשוטז מבילבורד נתן ביקורת חיובית כלפיו וכתב כי "הוא מבריק באופן יוצא דופן" ושיבח את הליריקה והעליזות שלו.
יו מקינטייר מפורבס כתב כי "זה לא רק שיר פופ, זה הבריחה הרגעית שכולנו צריכים".
ארין ונדרהוף מ-Vanity Fair טענה שהוא "שיר שקט אך קליט" ושיבחה את שיתוף הפעולה בין סוויפט ויורי.
רויסין או'קונור מאינדיפנדנט כתב כי "סוויפט מוכיחה שוב את שליטתה בפופ המידבק באחת ההמצאות הקיצוניות ביותר בקריירה שלה".
רייסה ברונר מטיים שיבחה את סוויפט על כך שהיא "מתרחקת מכתיבת השירים הספציפית הרגילה שלה ובמקום מציעה המנון של אהבה עצמית", והוסיפה שאף על פי שהיא "לא פוגעת בתווים הרגשיים של העבודה הבלתי נשכחת שלה [סוויפט] מבטאת הצהרה חזקה".
ספנסר קורנהאבר מאטלנטיק, כתב מאמר על השיר שהכותרת שלו הייתה " כל מה שלא בסדר עם הפופ".
במאמר הוא כתב כי לשיר "אין כמעט אף אחד מהאלמנטים שהפכו את [סוויפט] למעניינים, אבל יש לה צווחת דולפין בפזמון".
אנה גאקה מפיצ'פורק כתבה כי השיר הוא "חלון ראווה להיבטים הגרועים והחלשים ביותר בעבודתה של סוויפט", והוסיפה כי "לא קשה לכתוב שיר טוב מזה".
ראיין דיילי מ-NME כתב כי המילים של השיר "הן רק מסרים עילאיים על אהבה עצמית וקבלה, סוג הפוזיטיביות החלולה שמוטחת על כרטיסי ברכה וחולצות סלוגן ונמכרת כמעצימה".
מייקל ווד מלוס אנג'לס טיימס כתב שהשיר מציג "את המילים החלשות ביותר שלה אי פעם" וכי "שום דבר בשיר הזה לא מקדם את החשיבה שלנו על סוויפט".
קארל וילסון מסלייט כינה את השיר כ"עדין ולא מהותי" וטען שהוא מרגיש כמו שיר מ"מחזמר נוער".
קייט סולומון מדיילי טלגרף סברה כי "היא רקחה את מה שעשוי להיות שיר הפופ הטוב ביותר שלה", והמשיכה ואמרה כי "נקודת השפל [בו] יכולה להיות הרגע בו סוויפט צועקת, 'איות זה כיף, ילדים!' כמו יועצת במחנה קיץ".
אליס ווב-לידאל מ-The Spinoff כתבה: "הייתי מוכנה לחבב את השיר עד שטיילור צעקה 'איות זה כיף' ומאותה הנקודה בקליפ הרגשתי קצת חולה".
מתיו מק'אולי מאותו המגזין סבר שיורי "עשה את הכל כדי לנסות ולהרוס את זה".
אלכסנדרה פולארד מאינדפנדנט כתבה על השיר שהוא "כל כך לא שנוי במחלוקת עד כדי כך שאין ממש מה לומר עליו".
השיר שבר ארבעה שיאים בשירות המוזיקה של אמזון, ביניהם השיר שקיבל הכי הרבה השמעות ביום הראשון ליציאתו והשיר שקיבל הכי הרבה הזרמות בשבוע הראשון ליציאתו.
בספוטיפיי השיר התברג במקום הראשון עם 7.94 מיליון הזרמות ובכך סוויפט שברה את השיא של עצמה.
בארצות הברית השיר הגיע בהתחלה למקום ה-100 ובשבוע השני שלו זינק למקום השני ובכך שבר שיא של הקפיצה הגדולה ביותר בהיסטוריה במצעד הבילבורד הוט 100. במצעד השירים הדיגיטליים הגיע למקום הראשון ובכך הפך לשיר ה-16 של הזמרת שהגיע למקום הראשון במצעד, כאשר נמכר באותו השבוע בלמעלה מ-193 אלף עותקים.
בסך הכול נמכר בלמעלה מ-353 אלף עותקים בשבוע הראשון ליציאתו במכירות משולבות ובכך שברה את השיא של עצמה.
בנוסף, השיר הגיע למקום השני במצעד שירי הסטרימינג, היות שהוא צבר 50 מיליון השמעות לאורך כל השבוע.
גם בקנדה השיר זכה להצלחה כאשר הגיע בשיאו למקום השני במדינה ולמקום הראשון במצעד השירים הדיגיטליים.
בבריטניה השיר הגיע למקום השלישי בשיאו ונמכר בלמעלה מ-67 אלף עותקים בשבוע הראשון ליציאתו, מה שהפך אותו לשיר הנשי השני שמכר הכי הרבה עותקים בשבוע הראשון ליציאתו במדינה בשנת 2019. בסקוטלנד הגיע למקום הראשון והיה לשיר הרביעי של הזמרת שהצליח לעשות זאת ולשיר ה-12 שלה להיכנס לעשירייה הפותחת.
באיסלנד נכנס למקום הרביעי ובכך הפך לשיר של ברנדון יורי שהגיע למקום הכי גבוה במדינה.
גם באירלנד השיר זכה להצלחה כאשר הגיע למקום החמישי במדינה.
באוסטרליה הגיע למקום השני במצעד הסינגלים האוסטרלי ובכך הפך לשירה ה-17 של הזמרת שנכנס לעשירייה הפותחת במדינה.
בנוסף הוא גם הגיע למקוום הראשון במצעד השירים הדיגיטליים של המדינה.
בניו זילנד הגיע למקום השלישי ובכך הפך לשירה ה-14 שמגיע למקום השלישי במדינה ולשיר הראשון של יורי לעשות זאת.
סוויפט ויורי הופיעו לראשונה עם השיר בטקס פרסי בילבורד.
לאחר מכן הם הופיעו גם בגמר של העונה ה-16 של התוכנית "The Voice" ובפסטיבל ונגו טנגו.
לאחר מכן היא חזרה להופיע בטלוויזיה האמריקאית עם השיר כאשר הופיעה איתו בתוכנית "בוקר טוב אמריקה".
לאחר מכן היא ביצעה שוב את השיר בצרפת אך הפעם כחלק מרשימת שירים במופע חד-פעמי שהתרחש במדינה.
סוויפט המשיכה לקדם את השיר גם בסתיו כאשר ביצעה אותו במופע הצדקה "We Can Survive", בתערוכת הבוקר סוקירי בטוקיו, יפן, בחגיגות של חג הרווקים במופע שהתקיים בחסות עליבאבא בשנגחאי, סין, בפסטיבל ג'ינגל בל בלונדון, ובפסטיבל נוסף של ג'ינגל בל בניו יורק.
מספר שעות לאחר צאת השיר ABC ו-ESPN השתמשו בו בשביל פרסומת לאחד המשחקים של NFL.
השיר שימש גם בפרסומת של סוויפט שצולמה בשותפות עם קפיטל וואן בשנת 2019 ובפרומואים לתוכנית הבריטית "פבלו" בשנת 2020.
פיקצ'ר דיסק 7 אינץ' ו-12 אינץ'
תקליטור והורדה דיגיטלית (הקלטת שמע מתוך הופעה בטקס פרסי המוזיקה של בילבורד)
"" (הקלטת שמע מתוך הופעה בטקס פרסי המוזיקה של בילבורד) – 4:17
פיקצ'ר דיסק 7 אינץ' ו-12 אינץ' (הקלטת שמע מתוך הופעה בטקס פרסי המוזיקה של בילבורד)
הורדה דיגיטלית וסטרימינג (הקלטת שמע מתוך City of Lover) "" – 3:33
כל הקרדיטים שלהלן לקוחים מהערות האלבום של "" מטיידל.מיקומי הקלטה וניהולצוות'''
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה 3×210,000איטליה (FIMI)זהב35,000ארצות הברית (RIAA)פלטינה 2×2,000,000דנמרק (IFPI Denmark)זהב45,000הממלכה המאוחדת (BPI)פלטינה712,000מקסיקו (AMPROFON)זהב30,000נורווגיה (IFPI Norway)זהב30,000ניו זילנד (RMNZ)זהב15,000פולין (ZPAV)פלטינה20,000פורטוגל (AFP)פלטינה10,000קנדה (Music Canada)פלטינה80,000סטרימינגיפן (RIAJ)כסף30,000,000† מכירות + הזרמת מדיה בלבד† הזרמת מדיה בלבד
אזורתאריך יציאהפורמטגרסהחברת תקליטיםמקורכלל העולם26 באפריל 2019הזרמת מוזיקה • הורדה דיגיטליתרגילהריפבליקאיטליהרדיו להיטים עכשווייםיוניברסלארצות הברית29 באפריל 2019רדיו חם/מודרני/עכשווי למבוגריםריפבליק30 באפריל 2019רדיו להיטים עכשווייםכלל העולם1 במאי 2019תקליט • תקליטוררוסיה7 במאי 2019רדיו להיטים עכשווייםיוניברסלכלל העולם17 במאי 2020סטרימינג • הורדה דיגיטליתלייבריפבליק
Me (מִי; בתרגום לעברית, "אני") הוא יישומון ישראלי הזמין מאז 2014 למשתמשי אייפון ומערכת ההפעלה אנדרואיד.
היישומון מאפשר זיהוי מספרי טלפון בלתי מוכרים, צפייה בשמות ובכינויים שתחתם נשמר המספר במכשירו של המתקשר, ולעיתים אף מזהה שיחות שמהוות "ספאם" (שיחות על הצעות מכירה וכדומה).
סיסמת היישומון, שמופיעה גם על הסמליל שלו, היא "Simply see" (בעברית: "פשוט לראות").
היישומון פותח על ידי איתי וגיל נפתלי.
המידע בתוכנה נלקח באמצעות שימוש במאגר אנשי הקשר של כל משתמש ב-Me.
מידע על מספרי ספאם מגיע מדיווחים של משתמשי היישומון.
היישומון הפך פופולרי בישראל, וברחבי העולם הגיע למעל ל-5,000,000 הורדות במכשירי אנדרואיד.
"Me" זמין כיום ב-9 שפות שונות: אנגלית, עברית, ערבית, סינית, ספרדית, גרמנית ושוודית.
Me & the Rhythm (בעברית: אני & הקצב) הוא סינגל שיווקי שהוקלט על ידי הזמרת-יוצרת האמריקאית, סלינה גומז.
השיר יצא לאור לכבוד צאת אלבום האולפן השני של גומז, Revival, ב-2 באוקטובר 2015, על ידי חברות התקליטים אינטרסקופ רקורדס ופולידור רקורדס.
השיר נכתב על ידי סלינה גומז, ג'סטין טרנטר, ג'וליה מייקלס, רובין פרדריקסון ומטיאס לרסון והופק על ידי מאטמן & רובין.
לאחר הוצאתו כסינגל שיווקי, "Me & the Rhythm" נכנס למקום ה-57 בקנדה הוט 100, וה-143 במצעד הסינגלים שבצרפת.
השיר הוא שיר דאנס, דיסקו, R&B וסינת'פופ.
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את האודיו של השיר.
נכון לאוקטובר 2020, מונה הצפיות שלו עומד על למעלה מ-48 מיליון צפיות.
ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Same Old Love", "Come & Get It" ו-"Good for You".
מדינהתאריך יציאהפורמטחברת תקליטיםמקורעולם2 באוקטובר 2015הזרמת מוזיקה • הורדה דיגיטליתאינטרסקופ • פולידור
Me & My Girls (בעברית: אני & הבנות שלי) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השני שלה, Revival.
השיר יצא לאור ב-9 באוקטובר 2015, ביחד עם שאר שירי האלבום.
השיר הגיע למקום ה-77 בקנדה הוט 100.
השיר נכתב על ידי סלינה גומז, אנטונינה ארמטו, טים ג'יימס ומאט מוריס והופק על ידי רוק מאפיה.
השיר מכיל סקסופון, חצוצרות, גיטרות, כלי הקשה והוא כולל בתוכו קולות רקע של חברים של גומז ממקסיקו.
מבקרי המוזיקה הפנו כלפי השיר ביקורת חיובית, תוך שטענו כי זה "שיר מסיבות".
השיר זכה להצלחה נאה מבלי שיצא כסינגל, כאשר הגיע למקום ה-77 במצעד קנדה הוט 100.
ב-10 בנובמבר 2015 ביצעה גומז את השיר בתצוגת האופנה השנתית של מותג ההלבשה התחתונה "ויקטוריה'ס סיקרט" לצד השיר "Hands to Myself".